Leoganške planine
Leoganške planine (njemački: Leoganger Steinberge – "Leoganške stjenovite planine") prostiru se u Austriji, u pokrajinama Salzburg (veći dio) i Tirol. Dio su Sjevernih Krečnjačkih Alpa, koje su, opet, dio, Istočnih Alpa. Smještene su između Loferske doline, Saalfeldena i Leoganga i, zajedno s Loferskim planinama na sjeverozapadu, tvore dva planinska masiva koja su odvojena prijevojem Römersattel (Rimsko sedlo – 1202 m), ali koje alpska kategorizacija Istočnih Alpa definira kao jednu podgrupu. Leoganške planine duboko usječenim dolinama odvojene su od Kicbilskih Alpa na jugu i Stjenovitog mora na istoku. Za njih su tipični visoki platoi sa strmim padinama i oštro valoviti visoki cirkovi. Kao tipične kraške planine, obiluju špiljama. Najpoznatija od njih je Lamprechtsofen, duga 60 km, smještena neposredno uz saveznu cestu između Lofera i Saalfeldena. Istaknuta formacija stijena jest Melkerloch na jugoistočnoj strani Birnhorna, najvišeg vrha ovog lanca (2634 m). Centar za vojnu obuku Hochfilzen, koji koristi Vojska Austrije, smješten je zapadno od Leoganških planina.